
NR. __________/___.06.2019
RAPORT DE SPECIALITATE

privind  aprobarea semnarii scrisori de intenţie privind parteneriatul între Municipiului Timisoara, prin Casa de Cultura a Municipiului Timisoara, în calitate de partener de proiect şi SC Adenium Film SRl în calitate de promotor de proiect, în vederea creării festivalului Timişoara REC 
proiect finanţat în cadrul programului RO-CULTURA

Consiliul Local al Municipiului Timişoara
Având în vedere Expunerea de motive nr ____________/27.06.2019 a Primarului Municipiului Timișoara și Proiectul de hotărâre privind aprobarea semnarii scrisori de intenţie privind parteneriatul între Municipiului Timisoara, prin Casa de Cultura a Municipiului Timisoara, în calitate de partener de proiect şi SC Adenium Film SRl în calitate de promotor de proiect, în vederea creării festivalului Timişoara REC 

proiect finanţat în cadrul programului RO-CULTURA
Facem următoarele precizări:
Avand in vedere lansarea apelului de proiecte Consolidarea Antreprenoriatului Cultural și Dezvoltarea Audienței și a Publicului, parte a programului RO-CULTURA finantat prin Granturile SEE 2014-2021
· prin adresa CCMT 2031/27.06.2019 înregistrată la Casa de Cultură a Municipiului Timişoara, SC Adenium Film SRL , cu sediul în Bucureşti a adresat solicitarea participari Municipiului Timisoara, prin Casa de Cultura a Municipiului Timisoara, în calitate de partener de proiect in cadrul festivalului Timişoara REC, proiect ce urmeaza a fi depus pentru finanţare în cadrul Programului RO-CULTURA şi semnărea unei scrisori de parteneriat.
Programul RO-CULTURA este implementat în România de Ministerul Culturii și Identității Naționale, prin Unitatea de Management a Proiectului, în calitate de Operator de Program, în parteneriat cu Directoratul Norvegian pentru Patrimoniu Cultural și Consiliul Artelor din Norvegia, în calitate de Parteneri de Program din Statele Donatoare.
Bugetul Programului este de 29.015.294 Euro, din care 24.663.000 Euro reprezintă finanțare externă nerambursabilă, iar 4.352.294 Euro provin de la bugetul de stat (cofinanțare națională). La acest buget se adaugă o sumă de 250.000 Euro, alocată Programului din Fondul pentru Relații Bilaterale.

Cadrul instituțional aferent Programului RO-CULTURA este în concordanță cu prevederile Regulamentului privind implementarea Mecanismului Financiar al Spațiului Economic European 2014-2021 și ale OUG nr. 34/2017.
Solicitanții eligibili:
· instituție publică de cultură (muzeu, teatru, operă, operetă, filarmonică, bibliotecă, arhivă, centru cultural etc.);

· organizație neguvernamentală, constituită în baza Legii nr. 21/1924 pentru persoanele juridice (Asociații și Fundații) sau a Ordonanţei Guvernului nr. 26/2000 cu privire la asociaţii şi fundaţii, aprobată prin Legea nr. 246/2005, cu modificările şi completările ulterioare, care îndeplinește cumulativ următoarele condiții:

· este ONG în sensul definiției de la secțiunea 5 din Ghidul solicitantului;

· a fost înființată în urmă cu cel puțin 2 ani (față de data de lansare a apelului de proiecte);

· domeniul său de activitate este, conform documentelor statutare, printre altele, în sectoarele culturale și creative, astfel cum sunt definite în Regulamentul UE nr. 1295/2013;

· poate desfășura activitățile propuse prin proiect potrivit documentelor statutare.

· societate comercială constituită în baza Legii nr. 31/1990 privind societăţile, republicată, cu modificările şi completările ulterioare SAU societate cooperativă constituită în baza Legii nr. 1/2005 privind organizarea şi funcţionarea cooperaţiei (republicată), care îndeplinește cumulativ următoarele condiții:

· se încadrează în categoria IMM (microîntreprindere, întreprindere mică sau întreprindere mijlocie, astfel cum sunt definite în Recomandarea 2003/361/CE);

· a fost înființată în urmă cu cel puțin 2 ani (față de data de lansare a apelului de proiecte);

· domeniul său de activitate este, conform documentelor statutare/ constitutive, printre altele, în sectoarele culturale și creative, astfel cum sunt definite în Regulamentul UE nr. 1295/2013;

· domeniul/-iile de activitate (clasa CAEN) vizat/-e de proiect este/sunt înscris/-e în obiectul de activitate al societății comerciale (conform certificatului constatator ORC);

· domeniul/-ile de activitate (clasa CAEN) vizat/-e de proiect este/sunt autorizat/-e la sediul/-ile (principal/-e sau secundar/-e) identificat/-e ca loc/-uri de implementare al/-e proiectului.
Parteneri de proiect eligibili din România: orice entitate publică sau privată, comercială sau necomercială, inclusiv organizații neguvernamentale, cu personalitate juridică, înființată în România, a cărei activitate, conform documentelor statutare/ constitutive/ de înființare, este, printre altele, în sectoarele culturale și creative, astfel cum sunt definite în Regulamentul UE nr. 1295/2013.

Data limită de depunere a proiectelor: 15.07.2019, ora 23:59.
Schema de minimis privind Consolidarea antreprenoriatului cultural și Dezvoltarea audienței și a publicului a fost aprobată prin OMCIN 2231/2019, publicat în Monitorul Oficial nr. 286, respectiv 286 bis din 15.04.2019.  
Ghidul solicitantului și anexele aferente au fost aprobate prin OMCIN 2249/2019, modificate și completate prin OMCIN 2525/ 27.05.2019 .
Programul RO-CULTURA este parte integrantă a Mecanismul Financiar al Spaţiului Economic European (SEE) 2014-2021. 
Programul a fost aprobat prin Acordul de Program încheiat între Comitetul Mecanismului Financiar SEE și Ministerul Fondurilor Europene, în calitate de Punct Național de Contact, la data de 05.06.2018.
Regulile și principiile pe care se fundamentează implementarea Granturilor SEE sunt stabilite în Regulamentul privind implementarea Mecanismului Financiar al Spațiului Economic European 2014-2021 și anexele sale.
Acest apel de proiecte vizează creșterea gradului de acces al indivizilor la cultură, promovarea diversității culturale și consolidarea dialogului intercultural. Cooperarea culturală este încurajată cu scopul de a ajunge la o mai bună înțelegere reciprocă între oameni și incluziune socială și, de asemenea, pentru a implica indivizii în cultură și evenimente artistice. Pentru ca activitățile culturale să aibă un impact mai mare, transferul de cunoștințe și expertiză între organizațiile din România și statele donatoare este încurajat, împreună cu producția în comun a evenimentelor artistice. În plus, este urmărită dezvoltarea abilităților antreprenoriale ale experților culturali implicați în proiectele selectate, aceasta urmând să contribuie la dezvoltarea audienței și la creșterea accesului la cultură.
Obiectivul Programului RO-CULTURA constă în consolidarea dezvoltării economice și sociale prin cooperare culturală, antreprenoriat cultural și managementul patrimoniului cultural.
Valoarea totala a cheltuielilor eligibile ale proiectului Timişoara REC în contextul apelului de proiecte Ro-Cultura Consolidarea Antreprenoriatului Cultural și Dezvoltarea Audienței și a Publicului este de 1.080.000 lei. 
Contributia promotorului de proiect Adenium Film va fi de 972.000 lei, respectiv 90% (ajutor minimis program RO-CULTURA şi contributie numerar proprie). 
Contributia partenerului de proiect Consiliul Local al Municipiului Timisoara, prin Casa de Cultura a Municipiului Timisoara va fi de 108.000 lei, respectiv 10% (contributie numerar proprie).
Scrisoarea de intenţie va fi realizată conform Ghidului Solicitantului, iar în cazul in care proiectul  Timişoara REC va obtine finantare in cadrul apelului de proiecte - Consolidarea Antreprenoriatului Cultural și Dezvoltarea Audienței și a Publicului, va fi urmata de un acord de parteneriat.

Programul RO-CULTURA este parte integrantă a Mecanismul Financiar al Spaţiului Economic European (SEE) 2014-2021. 
Proiectul Timisoara REC presupune organizarea unui festival de continut video in vara anului 2020, festival ce va include proiectii publice de filme de lung si scurt metraj, crearea unui spatiu Virtual Realitz unde vor putea fi viyionate cele mai noi filme create cu tehnologia 360, seminarii si ateliere de dezvoltare si productie de continut video.
Timisoara REC va fi un festival ce se adreseaza publicului larg, punand accentul pe inovatie si interactivitate.

Durata totala a proiectului va fi de 9 luni (ianuarie-septembrie 2020)

La sfârşitul anului 2016, Comisia Europeană a publicat raportul final al juriului de experţi independenţi responsabil de evaluarea dosarelor de candidatură revizuite ale celor 4 oraşe care au trecut de faza de preselecție în cursa pentru obținerea prestigiosului titlu de Capitală Europeană a Culturii 2021, în România. 

În conformitate cu obiectivele asumate, activităţile desfăşurate de oraşul Capitală Europeană a Culturii vor urmări să îmbunătăţească sfera de cuprindere, diversitatea şi dimensiunea europeană ale ofertei culturale, inclusiv prin intermediul cooperării transnaţionale, pentru a extinde accesul şi participarea la cultură, a consolida capacitatea sectorului cultural şi legăturile acestuia cu alte sectoare şi pentru a contura mai bine profilul internaţional al acestuia, prin intermediul culturii.


Având în vedere cele menţionate mai sus, 

PROPUNEM:

Emiterea unei hotărâri a Consiliului Local al Municipiului Timişoara prin care să se aprobe:

1. aprobarea participării Municipiului Timişoara, prin Casa de Cultura a Municipiului Timisoara, în calitate de partener de proiect , în cadrul proiectului „ Timisoara REC”
2. aprobarea semnarii scrisorii de intentie ( anexa 7 conform Ghidului solicitantului aprobat prin OMCIN 2249/2019, modificate și completate prin OMCIN 2525/ 27.05.2019) privind parteneriatul parteneriatul între Municipiului Timisoara, prin Casa de Cultura a Municipiului Timisoara, în calitate de partener de proiect şi SC Adenium Film SRl în calitate de promotor de proiect, în vederea creării festivalului Timişoara REC proiect finanţat în cadrul programului RO-CULTURA. – Anexa-
Anexăm toate documentele depuse pentru susţinerea acestui proiect de hotărâre. 

